**NASTAVNI ZAVOD ZA HITNU MEDICINU GRADA ZAGREBA**

**HEINZELOVA 88, ZAGREB**

Razina **31**

OIB **44879111575**

Šifarska oznaka **8622**

IBAN **HR5624020061100961533**

**BILJEŠKE**

**za razdoblje od 1. siječnja do 31. prosinca 2022. godine**

1. BILJEŠKE UZ BILANCU

U odnosu na stanje početkom razdoblja ukupna imovina povećana je za 28.509.511,70 kn (B001). Nefinancijska imovina povećana je za 28.986.370,52 kn (B002), dok je financijska imovina smanjena za 476.858,82 kn (1).

U nefinancijsku imovinu u 2022. ukupno je uloženo 34.370.885,93 kn i to iz:

* iz namjenskog kredita za nabavu 42 sanitetska vozila 34.177.500,00 kn
* sredstava tekuće godine. – 193.385,93 kn

Krajem godine uništena je i isknjižena iz poslovnih knjiga dugotrajna imovina koja je rashodovana u 2021. godini, ukupne vrijednosti

* nabavna vrijednost 1.589.911,25 kn
* ispravak vrijednosti 1.582.724,46 kn
* sadašnja vrijednost 7.186,79 kn

Isto tako, tijekom godine isknjižena je i prodana dugotrajna imovina koja se odnosi na sedam vozila koja su prodana putem Ugovora o posredovanju sa TRCZ Automobili d.o.o.

* nabavne vrijednosti 2.442.156,38 kn
* ispravka vrijednosti 2.442.156,38 kn

Ispravak vrijednosti (amortizacija), izvršen je po propisanim stopama, sa stanjem na dan 31. prosinca 2022. Time je vrijednost imovine umanjena za 6.546.742,07 kn.

Sredstva angažirana u zalihama za obavljanje djelatnosti veća su u odnosu na prošlu godinu za 184,2 % ili u apsolutnom iznosu od 1.169.413,29 kn (06). Radi se o zalihama lijekova, sanitetskog i medicinskog potrošnog materijala, knjiženim donacijama u iznosu od 1.329.838,40 kn uvjetovanih sa svrhom sprečavanja širenja bolesti uzrokovane virusom Covid-19, kao i svakodnevnim obavljanjem djelatnosti i obveznim minimalnim zalihama.

Na prethodno opisani način, uz ukupno povećanje nefinancijske imovine 34.370.885,93 kn, povećanje zaliha za 1.169.413,29 kn, redovnog ispravka vrijednosti u ukupnom iznosu od 6.546.742,07 kn, smanjenja vrijednosti za 7.186,79 kn, povećana je vrijednost nefinancijske imovine na dan 31. prosinca 2022. za 28.986.370,36 kn.

**Iskazani manjak prihoda (922) od 5.271.581,81 kn** sastoji se od manjka prihoda poslovanja **5.316.282,29** kn (preneseni manjak iz prošle godine 2.958.648,98 kn i manjka tekuće godine u iznosu od 2.357.633,31 kn), manjka prihoda od nefinancijske imovine u iznosu od **30.715.049,52 kn**, nastalog radi nabave sanitetskih vozila iz kredita, te od viška prihoda od financijske imovine na ime kredita umanjenog za otplatu prve rate u iznosu od **30.759.750,00 kn.**

**1.**Na izvanbilančnim zapisima vode se potencijalne obveze po osnovi sudskih sporova u tijeku 2022. godine u vrijednosti od 8.004.869,00 kn. U nastavku slijedi popis:

**POPIS SUDSKIH SPOROVA**

na dan 31. 12. 2022.

|  |  |  |  |  |  |  |
| --- | --- | --- | --- | --- | --- | --- |
|  | Tužitelj | Tužbeni  zahtjev | Opis predmeta | Zavod u sudskom sporu zastupa: | | Napomena |
| 1. | Biondić i dr.(6) | 2.628.500,00 kn | Pn-3948/11  naknada štete iz 2008. | MAĐARIĆ & LUI - odvjetničko društvo d.o.o. | | 1.9.2022.- I-stupanjska presuda:odbijen tužbeni zahtjev tužitelja Zavoda +  tužiteljima naloženo isplatiti trošak parn. postupka u iznosu od 670.133,13 kn |
| 2. | Vlasta Jasprica Hrelec | 690.147,00 kn | Pr-159/17  Gž R 1418/17-2  naknade štete zbog sudskog  raskida | MAĐARIĆ & LUI - odvjetničko društvo d.o.o. | | Tužba radi naknade štete.  Prvostupanjskom presudom odbijen  tužbeni zahtjev za iznos od 247.240 kn i  442.907 kn. Drugostupanjskom presudom  preinačeno na način da se Zavodu  nalaže isplata od 196.847 kn. Revizijom  ukinuta presuda drugostupanjskog i  predmet ponovno vraćen na suđenje. |
| 3. | Iverka Brigljević Kniewald | 199.560,00 kn | Ugovorna kazna-prekid specijalizacije | MAĐARIĆ & LUI - odvjetničko društvo d.o.o. | | Tužba Zavoda radi isplate podnesena 23.11.2022. |
| 4. | Zvonimir Bešenski (zaposlenik Zavoda) | 60.000,00 kn | Pr-825/020  naknade štete – ozljeda na radu 2017. (motorist) | ODVJETNIČKO DRUŠTVO RUŽDJAK I PARTNERI d.o.o. | | Tužba radi naknade štete – ozljeda na  radu 2017. godina (motorist). U kolovozu  2022. godine provedeno prometno vještačenje. |
| 5. | Ivan Kovačević (zaposlenik Zavoda) | 121.362,00 kn | Pr-8996/2020  naknada štete – razlika plaće vozača HMP i SP | ODVJETNIČKO DRUŠTVO RUŽDJAK I PARTNERI d.o.o. | | Tužba radi naknade štete za razliku plaće. I-stupanjskom presudu Zavodu naloženo platiti  87.775,27 kn / 11.649,78 EUR 1. Protiv presude je uložena žalba. |
| 7. | Mateo Stjepić (zaposlenik Zavoda) | 22.000,00 kn | Pr-7592/2020  naknada štete – ozljeda na radu 2019. | samostalno-pravnik Zavoda | | Naknada štete ozljeda na radu 2019. godina. Pripremno ročište srpanj 2021. godine. |
| 8. | Željko Lončarić (zaposlenik Zavoda) | 16.500,00 kn | Pn-2918/2021  naknada štete – ozljeda na radu 2019. | samostalno-pravnik Zavoda | | Tužba radi naknade štete – ozljeda na radu. U veljači 2022. godine Zavod podnio odgovor na tužbu, te pripremno  ročište nije zakazano. |
| 9. | Robert Lacković (zaposlenik Zavoda) | 32.000,00 kn | Pn-475/2022  naknada štete – ozljeda na radu 2021. | samostalno-pravnik Zavoda | | Tužba radi naknade štete – ozljeda na radu. U studenom 2022. godine Zavod podnio odgovor na tužbu, te pripremno  ročište nije još zakazano. |
| **Ukupno podneseno na dan 31.12.2022.:**  **353 tužbe** | | | **PREKOVREMENI SATI**  **pravomoćno i ovršno: 201** | samostalno-pravnik Zavoda | | |
| **Ukupno podneseno na dan 31.12.2022.:**  **244 tužbe** | | | **OSNOVICA IZ 2016.**  **pravomoćno i ovršno: 47** | samostalno-pravnik Zavoda | | |
| **sporovi u kojem je Zavod umješač** | | | | | | |
| 1. | Haris Mlivić (bivši zaposlenik Zavoda) / Croatia | 29.900,00 kn | naknade štete – ozljeda na radu – Zavod je umješač | | samostalno-pravnik Zavoda | |
| **Završeni/u prekidu** | | | | | | |
| 1. | Ivan Novak | nepoznat | Pn-1550/05  naknada štete iz 2005. godine | samostalno-pravnik Zavoda | | * od 2007. prekid postupka radi oduzimanja posl. sposobnosti * II. tuženik PB Sv. Ivan |
| 2. | Stipe Šimić (bivši zaposlenik Zavoda) | 13.050,00 kn | Gž-592/19  Pn-2052/16  naknade štete – ozljeda na radu 2015. (koljeno) | samostalno-pravnik Zavoda | | * 28.9.2018. - I. st. presuda u korist tužitelja, žalbe podnijeli tuženik i tužitelj * 21.1.2021.- II.st. presuda: odbijene žalbe stranaka, potvrđena I.st. presuda (13.050,00+7.347,87) |
| 3. | Miro Stojanović | - | Gž-2650/2021  Pr-11129/2019  radni spor - pobijanje odluke o poništenju natječaja | ODVJETNIČKO DRUŠTVO RUŽDJAK I PARTNERI d.o.o. | | * I. stupanjska presuda donesena u korist Zavoda * 29.9.2022.-II.st. presuda: odbijena žalba i potvrđena presuda Općinskog građanskog suda u Zagrebu od 23.6. 2021. * 2022. Zavodu uplaćeni troškovi parn. postupka u iznosu od 5.312,50 |
| 4. | Mladen Dumančić (zaposlenik Zavoda) | 6.500,00 kn | Pr-2674/19  naknada štete – ozljeda na radu 2017. | samostalno-pravnik Zavoda | | * 11.11.2021.pravomoćna presuda u korist tužitelja (6.500,00 + 8.669,00) |

###### Na dan 31. 12. 2022. u tijeku je 349 sudskih sporova za naknadu štete, 152 spora glede nezakonitog obračuna prekovremenih sati i dodataka te 197 sudskih postupaka glede osnovice za plaću iz 2016.

Od 353 spora glede prekovremenog rada, pravomoćan i ovršan je 201 predmet. Procjena za ostala 152 spora za utuženu glavnicu iznosi 2.264.800,00 kn.

Vezano za sudske postupke glede osnovice, iznos se procjenjuje na 1.970.000,00 kn.

Sve nepravomoćne sporova iz točke 10. i 11. popisa vodi kao punomoćnik Zavoda, Valentina Malogorski.

Napominjemo da je za umješača u sporovima za prekovremene sate predložen Grad Zagreb koji je pristao uključiti se kao Umješač u sporove.

1. Ugovornih odnosa i slično (dana kreditna pisma, hipoteke i sl.) koji uz ispunjenje određenih uvjeta mogu postati obveza ili imovina u 2022. godini nije bilo.

2. BILJEŠKE

uz Izvještaj o prihodima i rashodima, primicima i izdacima

(Obrazac: PR-RAS)

1. **Ukupni prihodi**

Ukupni prihodi i primiciu ovoj godini iznose 136.070.311,26 kn što predstavlja 38,2% više u odnosu na prethodnu godinu. Odstupanja se odnose na slijedeće prihode:

* **6361 – tekuće pomoći proračunskim korisnicima iz proračuna koji im nije nadležan**

= +2.528.092,57 kn na ime pokrića troškova za prekovremene sate, doznačeno od Ministarstva zdravstva, za četvrti kvartal prošle godine i za deset mjeseci ove godine kao i sporazumi za djelatnike koji su u radnom odnosu i bivše djelatnike. U 2021. godini smo imali prihod s tog osnova samo za osam mjeseci te godine.

* **6381- tekuće pomoći temeljem prijenosa EU sredstava**

= - 242.302,66 kn manje doznačenih sredstava u odnosu na prošlu godinu, obzirom da su u prošloj godini doznačili zaostatke po zahtjevima.

* **6615 - prihodi od pruženih usluga**

= + 881.385,09 kn, od tog iznosa 659.582,52 kn nam je doznačio Grad Zagreb na ime zaostataka iz 2021 godine, a ostalih 221.802,57 kn odnosi se na ostala naplaćena dežurstva timova.

* **6631 - tekuće donacije**

= - 63.111,00 kn, u prošloj godini više doznačeno na ime donacije od trgovačkih društava.

* **671 – prihodi iz nadležnog proračuna**

= +2.464.315,32 kn, u prethodnoj godini doznačena su sredstva od strane Grada Zagreba za nabavu mrežne opreme, pokriće dijela troškova nastalih zbog pandemije i decentralizirana sredstva, dok je u ovoj godini pored gore navedenih sredstava, doznačena i prva rata za pokriće kredita za nabavu sanitetskih vozila, za koja je Grad Zagreb jamac.

* **673 – prihodi od HZZO-a na temelju ugovornih obveza**

= +2.742.209,54 kn koji su u ovoj godini veći zbog povećanja vrijednosti timova.

* **7231 – prijevozna sredstva u cestovnom prometu**

= +46.812,91 kn, po sklopljenim Ugovorima sa TRCZ Automobili d.o.o. o prodaji rashodovanih sanitetskih vozila, u 2021 smo prodali samo tri vozila, pa s te osnove i visina prihoda, za razliku od 2022. kad smo prodali sedam vozila.

* **8443 – primljeni krediti od tuzemnih kreditnih institucija izvan javnog sektora**

= +34.177.500,00 kn, primljen iznos po Ugovoru o kreditu sklopljen sa Erste&Steirmarkische bankom na pet godina, namijenjen i realiziran za nabavu sanitetskih vozila. Za isti sklopljen Ugovor o jamstvu sa Gradom Zagrebom. Otplata kredita ugovorena je dva puta godišnje, a započela je u ovoj godini u trećem kvartalu i otplaćena je jedna rata.

1. **Ukupni rashodi**

Ukupni rashodi poslovanja (klasa 3) u odnosu na prethodnu godinu povećani su za 5,8%, rashodi za nabavu nefinancijske dugotrajne imovine (klasa 4) su veći čak za >>100% što je posljedica realizacije kredita i nabave sanitetskih vozila u vrijednosti od 34.177.500,00 kn, kao i izdaci za financijsku imovinu i otplatu kredita (klasa 5) što je rezultat otplate jedne rate kredita za koju je Grad Zagreb osigurao financijska sredstva u Proračunu Grada Zagreba.

U okviru **rashoda poslovanja (3)** na drugoj razini, odstupanja u odnosu na prethodnu godinu odnose se na znatno veće rashode za zaposlene (31). Troškovi za plaće zaposlenika su povećane, a ujedno i zbog težeg zapošljavanja novih radnika, povećala se potreba za prekovremenim radom.

Materijalni rashodi (32) su isto tako povećani u odnosu na prethodnu godinu, što je posljedica povećanja troškova energenata, prvenstveno goriva, troškova za materijal i dijelove za tekuće i investicijsko održavanje (rezervni dijelovi), a posebno na povećanje sudskih troškova vezano za isplate po pravomoćnim presudama. Financijski rashodi (34) su povećani za otplatu kamata po kreditu, kao i bankarske troškove za obradu kredita. Ostali rashodi (38) se odnose posebno na isplate zaposlenicima po pravomoćnim sudskim presudama za utužene razlike po prekovremenim satima rada.

Odstupanja se odnose na slijedeće rashode:

* 2.961.173,95 kn (+3,9%) za zaposlene
* 1.265.378,37 kn (+6,9%) za materijalne rashode
* 133.741,65 kn (+383,00 %) za financijske rashode
* 1.183.736,19 kn (+129,1%) za naknade šteta po sudskim sporovima

**Rashodi za nabavu nefinancijske imovine (4)** veći su u odnosu na prošlu godinu za 34.089.649,93 kn (>>100) i to:

* 34.177.500,00 kn za nabavu sanitetskih vozila iz kredita
* -62.088,07 kn (-26,30%) za ostalu proizvedenu dugotrajnu imovinu
* -25.762,00 kn (-56,50 %) za neproizvedenu dugotrajnu imovinu

**Izdaci za financijsku imovinu i otplate kredita (5)** se odnosi na otplatu prve rate kredita u iznosu od 3.417.750,00 kn.

**Manjak prihoda i primitaka za pokriće u sljedećem razdoblju u iznosu od 5.271.581,81 kn**, se odnosi na manjak prihoda i primitaka tekuće godine u iznosu od 2.312.932,83 kn i prenesenog manjka iz prošle godine u iznosu od 2.958.648,98 kn.

3. BILJEŠKE

uz Izvještaj o promjenama o vrijednosti i obujmu imovine

(Obrazac: P-VRIO)

Povećanje vrijednosti imovine u iznosu od 1.329.838,40 kn rezultat je donacije zaštitne opreme za sprečavanje širenja bolesti uzrokovane virusom Covid od strane Gradskog ureda za zdravstvo, Nastavnog zavoda za javno zdravstvo dr. Andrija Štampar i MUP-a ravnateljstva civilne zaštite. Smanjenje obujma imovine u iznosu od 7.186,79 kn se odnosi na smanjenje vrijednosti rashodovane imovine.

4. BILJEŠKE

uz Izvještaj o rashodima prema funkcijskoj klasifikaciji

(Obrazac: RAS-funkcijski)

Na dan 31.12.2022. godine, funkcijski su klasificirani rashodi poslovanja i rashodi za nabavu nefinancijske imovine na brojčanu oznaku 07 – Zdravstvo.

5. BILJEŠKE

uz Izvještaj o obvezama

Na dan 31.12.2022. godine nije bilo dospjelih obveza (V007).

Nedospjele obveze iznosile su 41.312.471,26 kn (V009). Odnose se na obveze po dugoročnom kreditu za nabavu sanitetskih vozila u iznosu od 30.759.750,00 kn, obveze za obračunatu plaću za 12. mjesec 2022. godine, isplaćenu 13. siječnja 2023. godine u iznosu od 7.178.479,13 kn, obveze prema dobavljačima u iznosu od 3.308.735,31 kn sa dospijećem plaćanja u 2023. godini i ostale nespomenute obveze (PDV, predujmove, jamčevine i sl.) sa dospijećem u 2023. godini u iznosu od 65.506,82 kn

Zagreb, 27. siječnja 2023.

Osoba za kontaktiranje: Zakonski predstavnik

Vesna Podnar Prof. dr. sc. Žarko Rašić, prim. dr. med.

(voditeljica računovodstva)